
ВЪПРОСИ И ОТГОВОРИ ПО ПРОЦЕДУРА

BG161PO003-2.3.01 „ИНВЕСТИЦИИ В „ЗЕЛЕНА ИНДУСТРИЯ”
ОТГОВОР НА ВЪПРОС № 61,
ПОЛУЧЕН НА 11.01.2012 г. 
И ПУБЛИКУВАН НА 31.01.2012 г.
ВЪПРОС № 61)

Уважаеми дами и господа,

Във връзка със стартирала процедура за подбор на проекти: 
BG161PO003-2.3.01 „Инвестиции в „зелена индустрия”, бихме искали да попитаме следното:
1. Възможно ли е, в случай, че е наличен енергиен одит според изискванията на насоките за кандидатстване по процедурата, кандидатът 
сам да изготви резюмето на база вече съществуващия одит? Въпросът е свързан с обстоятелството, че разходът за енергиен одит и съответно резюмето на енергиен одит не се подпомагат по настоящата процедура.

При положение, че по въпрос 1 отговорът е отрицателен:

2. Трябва ли резюмето на одита да се изготви от фирмата изготвила самия Енергиен доклад или се допуска то да бъде подготвено от друга  фирма?

Предварително благодаря за отговора.
Поздрави, Нели Вутова
ОТГОВОР № 61)
1. Следва да имате предвид, че е недопустимо резюмето на доклада от обследването за енергийна ефективност на промишлена система да бъде изготвено от предприятието кандидат по настоящата процедура за подбор на проекти.
2. Според Наредба № РД-16-346 за показателите за разход на енергия, енергийните характеристики на промишлени системи, условията и реда за извършване на обследване на енергийна ефективност на промишлени системи докладът и резюмето са двата документа, обективиращи извършеното обследване, и в този смисъл следва да са изготвени от лицето, на което собственикът на промишлената система е възложил с договор извършването на обследване за енергийна ефективност.

